ക്ഷേത്രത്തിനു മുകളിലേക്കു മരം കടപുഴകി വീണു മങ്കൊമ്ബ്: ക്ഷേത്രത്തിനു മുകളിലേക്കു മരം കടപുഴകി വീണു വന് നാശനഷ്ടം. ഊരുക്കരി ശ്രീ ധര്മ്മശാസ്താ ക്ഷേത്രത്തിന്റെ നാലമ്ബലത്തിനു മുകളിലേക്കാണ് ഇന്നലെ രാവിലെ 10.30 ഓടെ സമീപത്തു നിന്നിരുന്ന ആഞ്ഞിലി മരം കടപുഴകി വീണത്. പ്രത്യേകിച്ചു കാറ്റോ, മഴയോ ഇല്ലാതിരുന്ന സമയത്തായിരുന്നു അപകടം നടന്നത്. പതിവു പൂജകള് കഴിഞ്ഞു നടയടച്ചതിനാല് വിശ്വാസികളാരും തന്നെ ക്ഷേത്ര പരിസരത്തുണ്ടായിരുന്നില്ല. എന്നാല് സംഭവ സമയത്ത് ജീവനക്കാര് ക്ഷേത്രത്തിനുള്ളിലുണ്ടായിരുന്നെങ്കിലും പരിക്കേല്ക്കാതെ രക്ഷപ്പെട്ടു. തിരുവിതാംകൂര് ദേവസ്വം ബോര്ഡ് ചങ്ങനാശേരി ഗ്രൂപ്പു പരിധിയില് വരുന്ന ക്ഷേത്രത്തിനു എണ്ണൂറു വര്ഷത്തോളം പഴക്കമുണ്ട്. മരം വീണതിനെ തുടര്ന്ന് നാലമ്ബലത്തിന്റെ മേല്ക്കൂരയ്ക്കും, ഭിത്തികള്ക്കും കാര്യമായ കേടുപാടുകള് സംഭവിച്ചു. വിവരമറിഞ്ഞു ദേവസ്വം ബോര്ഡ് അസിസ്റ്റന്റ് കമ്മീഷണര്, സബ് ഗ്രൂപ്പ ഓഫീസര് തുടങ്ങിയവര് സ്ഥലം സന്ദര്ശിച്ചു. വൈകുന്നേരത്തോടെ മരം മുറിച്ചു മാറ്റി. ശ്രീകോവിലിനു കേടുപാടുകളൊന്നും സംഭവിക്കാത്തതിനാല് ക്ഷേത്രച്ചടങ്ങുകള് തടസമില്ലാതെ നടക്കുമെന്നു ക്ഷേത്രം ഉപദേശക സമിതി പ്രസിഡന്റ് ടി.കെ അരവിന്ദാക്ഷന് പറഞ്ഞു.